**Interview** med folkekirkepræsten Thorkild Grosbøll (1948-2020) fra Tårbæk Kommune.

**Grosbølls synsvinkel**: indefra (emic) eller udefra (etic)?

**Konteksten for artiklen**: Grosbøll vakte i 2003 furore, da han i bogen ”En sten i skoen” og i et avisinterview erklærede, at hans forståelse af kristendommen ikke rummede "nogen skabende og opretholdende Gud, ingen forestilling om opstandelse eller et evigt liv". Den 3.6.2003 blev Grosbøll suspenderet fra sit embede, i første omgang frem til december 2003. Derefter kunne han genoptage sit arbejde under supervision.

**En vinkel på moderne kristendom i DK**: Grosbøll er udtryk for tendenser inden for folkekirken og i det senmoderne samfund.

**Arbejdsspørgsmål: Brug eksempler og citater fra teksten i analysen.**

1) Hvad siger Grosbøll om kirkens form for kristendom?

2) Hvad er Grosbølls eget syn på Gud og på en kristen? Hvad/hvem er Gud?

3) Hvilken rolle bør en præst have i dag ifølge Grosbøll?

4) Hvorledes kan Grosbøll kritiseres? Overvej kritik ’indefra’ og ’udefra’.

**Relevante faglige begreber**:

* **Sekularisering**: den proces, hvor religion gradvist mister sin indflydelse og synlighed i samfundet og hvor individet i højere grad definerer sine egne religiøse opfattelser.
* **Religionskritik**: indbefatter diskussion og kritik af religiøse forestillingers sandhedsværdi. I Europa vinder religionskritikken (især rettet mod kristendommen) indpas i det 19. og 20. århundrede. Blandt de vigtigste kritikere finder vi Ludwig Feuerbach, Karl Marx, Friedrich Nietzsche og Sigmund Freud
* **Afmytologisering**: teori dannet i 1940’erne af teologen Rudolf Bultmann, som handler om, at vi må læse bag om de bibelske myters overnaturlige indhold og finde essensen af budskabet. Mennesket må fortolke selv ud fra naturvidenskab som grundlag for erkendelse.
* **Eksistentialisme**: filosofisk retning, som vi finder hos den kristne tænker Søren Kierkegaard og den franske ateist Jean Paul Sartre. Tilværelsen er præget af begreber som fremmedgørelse og meningsløshed, men fremkalder både en følelse af frihed og af angst, da det er netop denne tomhed, der stiller *krav til det enkelte menneske om at give tilværelsen mening.*
* **Kierkegaards** **eksistentialisme** har som udgangspunkt at Gud findes: Essens går forud for eksistens, mens **Sartres** **eksistentialisme** afviser Guds eksistens: Eksistens går forud for essens. Forskellen er, at hos Kierkegaard er Gud medvirkende til at skabe mening (essens) i menneskets eksistens, mens hos Sartre skal mennesket selv skabe essens i eksistensen – uden Gud.